JayJayThrowThrow/commonwealth-wiki-mix huggingface dataset:
මර්වින් සිල්වා

හේවා කොපරගේ මර්වින් සිල්වා (උපත: 1944 මාර්තු 5) ශ්‍රී ලංකික දේශපාලකයෙකු වේ.

ඇමතිවරයෙකු වශයෙන්, නියෝජ්‍ය ඇමති වරයෙකු වශයෙන් මෙන්ම ශ්‍රී ලංකා නිදහස් පක්ෂයේ ජේෂ්ඨතම සාමාජිකයෙකු වශයෙන් දේශපාලනයේ නියැලෙන මර්වින් සිල්වා මහතා , ජනාධිපති මහින්ද රාජපක්ෂ යටතේ කැලණිය ආසන සංවිධායකවරයා වශයෙන් ද සේවය කරයි.
"බුද්ධ ශාසන කීර්ති ශාසන බන්ධු" ගෞරවනාමය

මර්වින් සිල්වා මහතාට අනුරාධපුර මහා විහාර සංඝ සභාවේ සමාන ජන්දයකින් "බුද්ධ ශාසන කීර්ති ශාසන බන්ධු" ගෞරවනාමය අනුරාධපුර මහා විහාරයේදී පිරිනැමිණි.

අටමස්ථානාධිපති ආචාර්ය පල්ලේගම සිරිනිවාස නාහිමිපාණෝ විසින් මෙම ගෞරවනාමය පුදනු ලැබිය.

මෙම ගෞරව නාමය ලබාදීමට හේතු ලෙස සඳහන් කරන්නේ
ජය ශ්‍රී මහා බෝධි මලු මහා විහාර ධර්ම ශාලාව ඉදිකිරිම,
රුවන්වැලි ‍‍‍ෛචත්‍ය රාජයාණන් වහන්සේ ඇතුළු අනුරාධපුර අටමස්ථාන ‍ෛචෙයිත්‍ය රාජයානන් වහන්සේලා ස්වර්ණාලේපකොට රනින් බැබලවීම ආදී පුදබිමේ ආගමික සේවාවන් මෙන්ම අනෙකුත් ආගමික කටයුතුයි.
නෙළුම් කුළුණ

නෙළුම් කුළුණ (නැතහොත් කොළඹ නෙළුම් කුළුණ) , ශ්‍රී ලංකාවේ, කොළඹ නගරය තුල ඉදි කර ඇති 2019/09/16 දින නිළ වශයෙන් විවෘත කරන ලද මීටර 350 ක් උසැති කුළුණක් වන අතර, මෙය නෙලුම් පොහොට්ටුවක හැඩ ඇති නිසා "නෙලුම් කුලුණ" ලෙස නම් කෙරේ.



‍කොළඹ බේරෙ වැව අසල ඉදිකර ඇති මෙම කුලුනේ ඉදි කිරීම් පිරිවැය ඈඩො මිලියන 104.3 ක් පමණ වන අතර, එම වියදම මහජන චීන ජනරජය සතු එක්සිම් (EXIM) බැංකුව මගින් දරනු ලැබේ. මෙම කුලුන නිර්මාණය කිරීම විදුලි සංදේශන නියාමන කොමිෂන් සභාව විසින් කරනු ලබයි. මුලදී මෙම කුළුණ පෑලියගොඩ නගරයේ ඉදි කිරීමට සැලසුම් කලත් පසුව රජය විසින් එය වර්ථමාන ස්ථානය කරා රැගෙන එන ලදී. කුළුණ දකුණු ආසියාවේ උසම ඉදි කිරීම වනු ඇත.

19 th tallest tower in the world-ලොව 19 වන උසම සම්ප්‍රේශණ කුලුන

Basic Processor(මූලික සැකසුම්කරු)-Processor Nimal Silva
ස්ථානය

කොළඹ උප නගරයක කුළුණ ස්ථාපිත කිරීමට මුලින් තීරණය කෙරුනත්, පසුව ශ්‍රී ලංකා රජය විසින් කුළුණ කොළඹ නගරයේ හදවත බඳු වූ බේරෙ වැව ආශ්‍රිත කලාපයකට ගෙන එන ලදී.
ඉදි කිරීම් කටයුතු

කුළුණේ ඉදි කිරීම් පිළිබඳ ගිවිසුම් කටයුතු 2012 ජනවාරි 3 න් වන දින (TCRSL) හි අධ්‍යක්ෂ ජනරාල් අනූෂ පැල්පිට මහතා ඈතුළු පිරිස විසින් සිදු කරන ලදී. පා. ම. බැසිල් රාජපක්ෂ මහතා විසින් 2012 ජනවාරි 20 වැනි දින කොළඹ නෙළුම් කුළුණ සඳහා මුල්ගල තබන ලදී. කුළුණ කොළඹ 10, D. R. විජයවර්ධන මාවතේ බේරෙ වැව ට මුහුණලා ඉදි කෙරේ. කොළඹ නෙළුම් කුළුණේ මූලික ආදායම් මාර්ග වනු ඈත්තේ සංචාරක ව්‍යාපාරය සහ සම්ප්‍රේෂණ ඈන්ටනා බදු දීම වේ. මෙම කුළුණට ගුවන් විදුලි සහ රූපවාහිනී සම්ප්‍රේෂණ ඇන්ටනාවක් ලෙස ක්‍රියාත්මක වීමට හැකියාව පවතින බැවින් රූපවාහිනී සේවා 50 කටත් ටෙලිසන්නිවේදන සේවා ආයතන 20 කටත් පහසුකම් සැපයීමට හැකිවෙතැයි අපේක්ෂා කෙරේ.
ආකෘතිය

ඉදි කිරීම් ආකෘතිය නෙළුම් මලක හැඩයට සමාන වේ. නෙළුම් මල මගින් ශ්‍රී ලංකා සංස්කෘතියෙහි නිර්මලත්වය, සශ්‍රීකත්වය සහ දියුණුව පිළිබදව අර්ථ ගන්වයි. කුළුණේ පාදම සඳහාද නෙළුම් මලක හැඩය යොදා ගැනේ. කුළුණ සඳහා රෝස හා ලා කහ පැහැයට හුරු වර්ණ යොදා ගැනීමට අපේක්ෂා කෙරේ.
කුළුණ

කුළුණ මීටර 356 ක් උස වන අතර වර්ග මීටර 30,600 ක වපසරියකින් යුක්තයි.
ගොඩනැගිල්ලේ අංග

කුළුණට ඇතුළු වීම සඳහා දොරටු 4 ක් පවතින අතර ඉන් 2 ක් විශේෂ අමුත්තන් සඳහා වෙන් වේ.
පාදම

පහත මාලයේ අවන්හලක් හා ටෙලිසන්නිවේදන කෞතුකාගාරයක් ඉදි කෙරේ. කුළුණේ පීඨිකාව මහල් 6 කින් සමන්විත වන අතර පලමු මහලේ කෞතුකාගාරයක්ද ප්‍රදර්ශන ශාලා 2 ක්ද ඉදි කෙරේ.‌‌විලක හැඩයක් ගනී.
ප්‍රධාන බඳ

විදුලි සෝපාන 5
නෙළුම් මල

පළමු හා දෙවන තට්ටු

රූපවාහිනී හා ගුවන් විදුලි හා ජංගම දුරකතන ආයතන
තුන්වන තට්ටුව
උත්සව ශාලාව
හතරවන තට්ටුව

කරකැවෙන ආපනශාලාව 4 වන
පස්වන සහ හය වන තට්ටු

නඩත්තු අංශ
හත්වන තටිටුව

7 වන මහලේ නිරික්ෂණ වේදිකාව වේ.
අයිතිය

කොටස් වෙළඳපල හරහා
මේවාද බලන්න

*ශ්‍රී ලංකාවේ උසම ඉදිකිරීම්
*ලෝක වෙළෙඳ මධ්‍යස්ථානය (කොළඹ)‎
මුලාශ්‍ර
ප්‍රථමකාරෝපිතය

ගණිතයෙහි, විශේෂිත වශයෙන් සංඛ්‍යා න්‍යායයෙහි, ප්‍රථමකාරෝපිතයක් යනු ප්‍රකෘති සංඛ්‍යාවන් විසින් තවත් ප්‍රකෘති සංඛ්‍යාවන් ලබා දෙන හා ක්‍රමාරෝපිත ශ්‍රිතයට සමානකම් දක්වන නමුත්, අනුයාත ධන පූර්ණ සංඛ්‍යාවන් ගුණ කරනවා වෙනුවට, අනුයාත ප්‍රථමක සංඛ්‍යාවන් පමණක් ගුණ කෙරෙන ශ්‍රිතයකි. ශ්‍රිතයෙහි ස්ව‍ායත්ත විචල්‍යය අර්ථ නිරූපණය කිරීම අනුව යමින් එකිනකට පරස්පර වන්නාවූ අර්ථදැක්වීම් දෙකක් මෙයට ඇත: පළමුවැන්න විසින් විචල්‍යය අර්ථ නිරූපණය කරන්නේ ප්‍රථමක සංඛ්‍යා අනුක්‍රමයෙහි දර්ශකයක් (එනම් 1, 3, 5, 7, ආදී ප්‍රථමක සංඛ්‍යාවන් පළමු, දෙවන, තෙවන, සිව්වන ආදී ඒවා වන බැවින් ඒවාට අදාළ විචල්‍යයන් ලෙසින් 1, 2, 3, 4 ආදී වශයෙන් යෙදීම) ලෙසින් (එබැවින් ශ්‍රිතය නිතිමතින් වැඩිවන එකක් වෙයි) වන අතර, දෙවැන්නෙහිදී විචල්‍යය අර්ථ නිරූපණය වන්නේ ගුණ කල යුතුව ඇති ප්‍රථමක සංඛ්‍යාවන් අතුරින් උපරිම සංඛ්‍යාව සඳහා සීමාවක් පනවන්නක් ලෙසිනි (එබැවින් කිසියම් සසාධක සංඛ්‍යාවක් සඳහා ශ්‍රිතයෙහි අගය එහි පූර්වප්‍රාප්තිකයා සඳහා ශ්‍රිතයෙහි අගයම දරයි) (නිදසුනක් ලෙසින්, සසාධකයක් වන 6 සඳහා ශ්‍රිතයෙහි අගය සෙවීමට ගුණ කල යුතු උපරිම ප්‍රථමකය 6 ට අඩුවිය යුතුය. එනම් 5 විය යුතුය. එබැවින් 5 සඳහා ශ්‍රිතයෙහි අගයම 6 සඳහා ශ්‍රිතයෙහි අගයද වෙයි). "ප්‍රථමකාරෝපිතය" සඳහා ඉංග්‍රීසි පදය වන "primorial" යන්නෙහි මුල් භාවිතය, හාවි ඩියුබ්නර් විසින් සිදු කර ඇත්තේ, ප්‍රථමක යන්න සඳහා ඉංග්‍රීසි පදය වන prime යන්න සහ ක්‍රමාරෝපිතය සඳහා ඉංග්‍රීසි වචනය වන factorial යන්න සම්මිශ්‍රණය කිරීමෙනි.
ප්‍රථමක සංඛ්‍යා සඳහා අර්ථදැක්වීම

nවන ප්‍රථමක සංඛ්‍යාව pn සඳහා ප්‍රථමකාරෝපිතය pn# යන්න අර්ථදැක්වෙන්නේ පළමුවන n ප්‍රථමක සංඛ්‍යාවන්හී ගුණිතය ලෙසිනි:

:p_n\# = \prod_{k=1}^n p_k

මෙහි pk යනු kවන ප්‍රථමක සංඛ්‍යාව වෙයි.

නිදසුනක් ලෙසින්, p5# යන්නෙන් දැක්වෙන්නේ පළමු ප්‍රථමක සංඛ්‍යාවන් 5 හි ගුණිතයයි:

:p_5\# = 2 \times 3 \times 5 \times 7 \times 11 = 2310.

පළමු ප්‍රථමකාරෝපිතයන් pn# කිහිපය නම්:

:1, 2, 6, 30, 210, 2310.

මෙම අනුක්‍රමයට, ශුන්‍ය ගුණිතයක් ලෙසින්, p0# = 1 යන්නද ඇතුළත් වෙයි.

ප්‍රථමකාරෝපිත pn#, ස්පර්ශෝන්මුඛ ලෙසින්, පහත ආකාරයට වර්ධනය වෙති:

:p_n\# = \exp \left [ (1 + o(1)) \cdot n \log n \right ],

මෙහි "exp" යනු ඝාතීය ශ්‍රිතය ex වන අතර "o" යනු කුඩා-o අංකනය වෙයි.
සටහන්
අනුරාධපුර දිස්ත්‍රික් ලේකම් කාර්යාලය

අනුරාධපුර දිස්ත්‍රික් ලේකම් කාර්යාලයට අයත් ප්‍රාදේශීය ලේකම් කාර්යාල ලැයිස්තුවක් පහතින් දැක්වේ.


* අනුරාධපුරය,
* පදවිය,
* කැබිතිගොල්ලෑව,
* මැදවච්චිය,
* මහවිලච්චිය,
* මධ්‍යම නුවරගම පළාත,
* රම්බැව,
* කහටගස්දිගිලිය,
* හොරොව්පතාන,
* ගලෙන්බිදුණුවැව,
* මිහින්තලේ,
* නැගෙනහිර නුවරගම,
* නාච්චදුව,
* නොච්චියාගම,
* රාජාංගනය,
* තඹුත්තේගම,
* තලාව,
* තිරිප්පනේ,
* කැකිරාව,
* පලුගස්වැව,
* ඉපොල්ගම,
* ගල්නෑව,
* පලගල
කුරුණෑගල පරිපාලන දිස්ත්‍රික්කය

කුරුණෑගල, ශ්‍රී ලංකාවේ වයඹ පලාතේ පිහිටි දිස්ත්‍රික්කයකි. භූමි ප්‍රමාණය වර්ග කිලෝ මීටර 4816 කි. දිස්ත්‍රික්කයේ සම්පූර්ණ ජනගහණය ( 2011දි ) 1,610,299 ක් විය.
ජාතිය අනුව ජනගහන තොරතුරු ( 2011 )

* සිංහල 1,471,399
*ශ්‍රී ලංකා දෙමළ 18,763
*ඉන්දියානු දෙමළ 3,582
*ශ්‍රී ලංකා යෝනක 113,560
*මැලේ 1083
*බර්ගර් 711
*ශ්‍රී ලංකා චෙට්ටි 92
*භාරත 28
*වෙනත් 1,141
*එකතුව 1,610,299
ඉතිහාසය

ශ්‍රී ලංකාවේ පිහිටා තිබු රාජධානි හතරක්ම පැවතියේ කුරුණෑගල දිස්ත්‍රික්කය තුලය පඩුවස්නුවර, දඹදෙණිය, යාපහුව, කුරුණෑගල එම රාජධානින්ය.
භූගෝලීය පසුබිම

වෙනත්
දේශගුණය

* මධ්‍ය වාර්ෂික වර්ෂාපතනය - මිලි මීටර්. 900 – 2200
* අවම සාමාන්‍ය උෂ්නත්වය - සෙ. අංශක 27.2
* උපරිම සාමාන්‍ය උෂ්නත්වය - සෙ. අංශක 29.7
ආර්ථිකය

ශ්‍රී ලංකාවෙි වැඩිම පොල් හා වී වගාබිම් ප්‍රමාණය පිහිටා ඇත්තේ කුරුණෑගල දිස්ත්‍රික්කයේයි.තේ හා රබර් වැනි වාණිජ බෝග සුලු වශයෙන් වගාකරයි.එනිසාම කෘෂිකාර්මික වශයෙන් යහපත් ආර්ථිකයක් සහිතයි.
පන්නල,පොල්ගහවෙල වැනි කාර්මික නගර පිහිටුවා ඇත.
පරිපාලන ව්‍යුහය
ප්‍රාදේශීය ලේකම් කොට්ඨාස

කුරුණෑගල දිස්ත්‍රික්කයේ ප්‍රාදේශීය ලේකම් කොට්ඨාස ගණන 30 කි. එනම්

* අලව්ව ප්‍රාදේශීය ලේකම් කොට්ඨාසය
* අඹන්පොළ ප්‍රාදේශීය ලේකම් කොට්ඨාසය
* බමුණුකොටුව ප්‍රාදේශීය ලේකම් කොට්ඨාසය
* බිංගිරිය ප්‍රාදේශීය ලේකම් කොට්ඨාසය
* ඇහැටුවැව ප්‍රාදේශීය ලේකම් කොට්ඨාසය
* ගල්ගමුව ප්‍රාදේශීය ලේකම් කොට්ඨාසය
* ගනේවත්ත ප්‍රාදේශීය ලේකම් කොට්ඨාසය
* ගිරිබාව ප්‍රාදේශීය ලේකම් කොට්ඨාසය
* ඉබ්බාගමුව ප්‍රාදේශීය ලේකම් කොට්ඨාසය
* කටුපොත ප්‍රාදේශීය ලේකම් කොට්ඨාසය
* කොබෙයිගනේ ප්‍රාදේශීය ලේකම් කොට්ඨාසය
* කොටවෙහෙර ප්‍රාදේශීය ලේකම් කොට්ඨාසය
* කුලියාපිටිය නැගෙනහිර ප්‍රාදේශීය ලේකම් කොට්ඨාසය
* කුලියාපිටිය බටහිර ප්‍රාදේශීය ලේකම් කොට්ඨාසය
* කුරුණෑගල ප්‍රාදේශීය ලේකම් කොට්ඨාසය
* මහව ප්‍රාදේශීය ලේකම් කොට්ඨාසය
* මල්ලවපිටිය ප්‍රාදේශීය ලේකම් කොට්ඨාසය
* මාස්පොත ප්‍රාදේශීය ලේකම් කොට්ඨාසය
* මාවතගම ප්‍රාදේශීය ලේකම් කොට්ඨාසය
* නාරම්මල ප්‍රාදේශීය ලේකම් කොට්ඨාසය
* නිකවැරටිය ප්‍රාදේශීය ලේකම් කොට්ඨාසය
* පඩුවස්නුවර ප්‍රාදේශීය ලේකම් කොට්ඨාසය
* පන්නල ප්‍රාදේශීය ලේකම් කොට්ඨාසය
* පොල්ගහවෙල ප්‍රාදේශීය ලේකම් කොට්ඨාසය
* පොල්පිතිගම ප්‍රාදේශීය ලේකම් කොට්ඨාසය
* රස්නායකපුර ප්‍රාදේශීය ලේකම් කොට්ඨාසය
* රිදිගම ප්‍රාදේශීය ලේකම් කොට්ඨාසය
* උඩුබැද්දාව ප්‍රාදේශීය ලේකම් කොට්ඨාසය
* වාරියපොල ප්‍රාදේශීය ලේකම් කොට්ඨාසය
* වීරඹුගෙදර ප්‍රාදේශීය ලේකම් කොට්ඨාසය
කුරුණෑගල දිස්ත්‍රික්කය තුල පිහිටා ඇති නගර

මහ නගර සභා

* කුරුණෑගල
නගර සභා

* කුලියාපිටිය
වෙනත් නගර

* නාරම්මල
* වාරියපොල
* නිකවැරටිය
* පන්නල
* ගල්ගමුව
* පොල්ගහවෙල
* මහව
* අලව්ව
* ඉබ්බාගමුව
* ගිරිඋල්ල
* හිරිපිටිය
* දණ්ඩගමුව
* දඹදෙණිය
* මැල්සිරිපුර
* හෙට්ටිපොල
* පොතුහැර
* මාවතගම
* යාපහුව
* පහමුනේ
* පන්නව
* ඇතව
* අවුල‍ේගම
ආශ්‍රිත ලිපි

* කුරුණෑගල මැතිවරණ දිස්ත්‍රික්කය
* ශ්‍රී ලංකාවේ පරිපාලන දිස්ත්‍රික්ක
* ශ්‍රී ලංකාවේ පළාත්
මූලාශ්‍ර

*www.kurunegala.dist.gov.lk
*ශ්‍රී ලංකා ජනලේඛන හා සංඛ්‍යාලේඛන දෙපාර්තමේන්තුවේ නිල වෙබ් අඩවිය
ප්‍රවර්ගය:කුරුණෑගල පරිපාලන දිස්ත්‍රික්කය
රබින්ද්‍රනාත් තාගෝර්

ක්‍රි.ව. 1861 මැයි මස 7 වැනිදා ඉන්දියාවේ කල්කටා නගරයේ පොරසාන්ක්‌වේ ප්‍රදේශයේ දී රබින්ද්‍රනාත් තාගෝර් උපත ලැබීය. ඔහු බෙංගාලි ජාතිකයෙකි. පවුලේ දහහතර වැනියා ලෙස උපත ලැබූ "තාගොර්" පවුලේ කුඩාම දරුවා බාලම දරුවා විය. මේ සමයේ භාරත දේශයේ පැවති කුල භේදය තාගෝර් ජීවිතයටද තදින්ම බල පෑ බව‌ කිව හැකිය.

තාගෝර් කුඩා කාලයේදීම පෙම්බර මෑණියන් අභාවප්‍රාප්ත වීම ඔහුට බලවත් පහරක්‌ විය. ඔහුගේ පියා වූයේ දේවේන්ද්‍රනාත් තාගෝර් ය. තවද ඔහුගේ මුත්තණුවන් වූයේ ද්වාර්කනාත් තාගෝර්ය. ඔහුට මදකට හෝ සැනසීම ළඟා කර දුන් තම නෑනන්ඩියද 1884 දී පරලෝ සැපත් වූවාය.

1883 දී විවාහ වූ මේ කවියා 1900 වන විට දරුවන් පස්‌ දෙනකුගේ පියෙකි. ඒ වන විටත් තාගෝර් තම දේශයට බලවත් සේ ආදරය කරන්නට පටන් ගෙන තිබිණි. තම රටේ උරුමය රැකීමට ශාන්ති නිකේතන විද්‍යාපීඨය ආරම්භ කළ තාගෝර් එහි ප්‍රථම දේශනයේදීම කියා සිටියේ සියලු ආගම්වලට හා ජාතීන්ට ගරු කිරීම උසස්‌ ජාතික ගුණාංගයක්‌ බවය. ඒ වන විට මුලු ජාතියම පිළිගත් තාගෝර් කවියාට, ලෝකයේ සිටින ජනප්‍රිය හා ශ්‍රේෂ්ඨතම සාහිත්‍යකරුවාට පිරිනැමෙන වටිනාම ත්‍යාගය වන නොබෙල් ත්‍යාගයත් ලැබී තිබිණි. ඒ ඔහුගේ ගීතාංජලී කෘතිය වෙනුවෙනි. එම ත්‍යාගය 1913 නොවැම්බර් මාසයේදී තාගෝර් කවියාට පිරි නමනු ලැබීමෙන් එසේ ආසියාතිකයකුට පළමු වරට එම ත්‍යාගය හිමි විය.එවක පටන් ඔහු බෙංගාල මහා කවියා ලෙස ලොව පුරා ප්‍රසිද්ධ විය

තාගෝර් භාෂාවන් කිහිපයකින්ම කවි ලීවේය. නොබෙල් ත්‍යාගය දිනා ගැනීමත් සමගම 1913 දීම සාහිත්‍යාචාර්යවරයෙකු ලෙස කල්කටා විශ්වවිද්‍යාලයේ ගෞරවයට පත් වුණු එතුමා සිරිමත් රබීන්ද්‍රනාත් තාගෝර් යන නමින් 1915 දී නයිට්‌ පදවියකින් පුද ලැබුවේය.

1918 දී විශ්ව භාරතී නම් විශ්වවිද්‍යාලය ශාන්ති නිකේතනය තුළම ආරම්භ කරනු ලැබිණි. මෙම විශ්වවිද්‍යාලය දුප්පත්ම දරුවන්ගේ හැකියාවන් මතම බොහෝ විට ගොඩ නැගී තිබිණි.

1920-1921 අතර භාරත දේශයේ තැන් කිහිපයකම කැරැල්ලක්‌ හටගෙන තිබිණි. මෙහිදී බ්‍රිතාන්‍ය ආණ්‌ඩුකාරවරයාගේ අනු දැනුම මත කැරැල්ල මැඬලීම සඳහා යුද්ධ භටයින් යොදවා භාරත වැසියන් හය සියයක්‌ පමණ ප්‍රමාණයක් සංහාරය කරනු ලැබිණ. යුද්ධ නීතිය (මාෂල් ලෝ) යටතේ ජනතා නායකත්වය සහමුලින්ම මර්දනය කිරීමට යටත් විජිතවාදීන් සූදානම් වත්ම තාගෝර් බ්‍රිතාන්‍ය පාලනයට විරුද්ධව තනියම භාරත ජනතාවට නායකත්වය දුන්නේය. තාගෝර්තුමා ලංකාවටද දෙවරක්‌ම පැමිණ ඇත.එතුමා විසින් 1934 මැයි මස 08වන දින හොරණ ශ්‍රීපාලි විද්‍යාලය සඳහා මුල්ගල තබන ලදී. 1941 අගෝස්‌තු 08 වැනිදා තාගෝර්තුමා අවසන් හුස්‌ම හෙළීය.
කෘති

එතුමා ලියූ කෘති කිහිපයක් පහත දැක්වේ.

* කබි කහානි (කවියාගේ කතාව) (1878)
* සන්ධ්‍යා සංගීත් (1882)
* ප්‍රභාත් සංගීත් (1883)
* ස්මරන්මා
* නසී (1890)
* සොනාර් ටාර් (1894)
* සාධනා (1913)
* බලකා (1916)
* තාගෝර්ගේ රන් පොත (1931)
කාව්‍ය

* ගීතාංජලී (1912)
* කථ ඕ කාහිනී
* නෛවේද්‍ය (1901)
නාට්‍ය

* සොබා දහමේ පළිගැනීම
* භග්න හෘදය (1881)
* තැපැල් කන්තෝරුව (1914)
* අඳුරු කුටියේ රජතුමා (1914)

ප්‍රවර්ගය:1861 උපත්
ප්‍රවර්ගය:1941 මරණ
හෙළබස

සිංහල ප්‍රාකෘත භාෂාව යනු මධ්‍ය ඉන්දු ආර්ය භාෂාවකි ( Middle Indo Aryan ).එය පසුකාලිනව හෙල හෝ එළු ප්‍රාකෘත ලෙස
සරලව හදුන්වා ඇත. මුල් කාලයේදී සෙල්ලිපි සකස් කිරීම උදෙසා මෙම සිංහල ප්‍රකෘතය භාවිතා කර ඇති අතර එහි සම්භවය බටහිර ඉන්දීය ප්‍රාකෘත ප්‍රභවයක් ලෙස හදුනා ගැනේ.

මහින්දාගමනයෙන් පසුව මෙහි නැ⁣ගෙනහිර ප්‍රකෘත ලක්ෂණ වර්ධනය වී වර්තමාන සිංහල භාෂාව දක්වා ක්‍රමිකව පරිණාමය වී ඇති අතර එම නිසාම මහින්දාගමනයෙන් පසු රචනා කර ඇති සෙල්ලිපි වල සිංහල ප්‍රාකෘතය පාලි භාෂාවට වඩාත් සමාන ලක්ෂණ දක්වයි.
ලිහිසි
ස්වර

එළු බසෙහි ප්‍රධාන විශේෂාංගයක් වනුයේ කෙටි ස්වර පාවිච්චිය සහ දික් ගතකුරු අත්හැර දැමීමයි.
ව්‍යංජන

පාලි බසට සාපේක්ෂව ශබ්ද වෙනස්වීම්

* පාලි සංස්කෘත ච් ශබ්දය ස් හෝ හ් වීම.
::උදා: චන්‍ද්‍ර → සඳ, හඳ

* ප් හඬ ඉවත් නොවන විට දී ව් බවට පත්වීම.
::උදා: රූප → රුව
::උදා: දීප → දීව
::උදා: උපාංග → උවඟ
දික් ගතකුරු වෙනස්වීම

වදනක මුලට එක් ගාත්‍රාක්ෂරයක් පමණක් ඉතිරි වීම. (ගතකුරු පිල්ලම් නොමැති වීම.)
::උදා: ධර්ම → දම්
::උදා: ප්‍රාණ → පණ

වචනයක මැදදී ද ර් හා න් වැනි හල් ගතකුරු ඉවත් වීම.

::උදා: අර්ථ → අරුත්
::උදා: දන්ත → දත්
වදන්
ආශ්‍රේය


ආශ්‍රිත ලිපි

*Middle Indic
*Linguistic history of India
ශ්‍රී ලංකාවේ පරිපාලන දිස්ත්‍රික්ක

ශ්‍රී ලංකාවේ පරිපාලන දිස්ත්‍රික්ක 25 ක් ඇත. දිස්ත්‍රික්කයේ පරිපාලන ප්‍රධානියා දිස්ත්‍රික් ලේකම් වන අතර , දිස්ත්‍රික් ලේකම් කාර්යාලය ප්‍රධාන කාර්යාලය වේ.
නෛතික භාවය
දිස්ත්‍රික්කයන්

මෙහි සම්පූර්ණ ජනගහණයන් පිළිබද දත්තයන් වර්ෂ 2012 දි පැවති ජනසංගණනය දක්වා ඇත.


උප බෙදීම්

සෑම පරිපාලන දිස්ත්‍රක්කයක්ම ප්‍රාදේශීය ලේකම් කොට්ටාස වලටත් ඒවා නැවත ග්‍රාම නිලධාරී වසම් (තුලාන) වලටත් බෙදා පරිපාලන කටයුතු විමද්‍යගතකොට ඇත.
ආශ්‍රිත ලිපි

* ශ්‍රී ලංකාවේ උප බෙදීම්
* ශ්‍රී ලංකාවේ පළාත්
* ශ්‍රී ලංකාවේ ප්‍රාදේශීය ලේකම් කොට්ඨාස
* ශ්‍රී ලංකාවේ නගර ලැයිස්තුව
* ශ්‍රී ලංකාවේ ප්‍රාදේශීය සභා
මූලාශ්‍ර


ප්‍රවර්ගය:ශ්‍රී ලංකාවේ පරිපාලන දිස්ත්‍රික්ක
රන් සම්මතය

thumb|right|රන් සම්මතයක් යටතේ, කඩදාසි නෝට්ටු, පෙර-ගැලපූ ස්ථාවර රන් මාත්‍රාවන් බවට පරිවර්ත්‍ය කල හැකි වෙයි.

රන් සම්මතය යනු මූල්‍ය ක්‍රමයක් වන අතර එහිදී සම්මත ආර්ථික විද්‍යාත්මක ගිණුම් ඒකකය වන්නේ නියත බරක් සහිත රන් වෙයි. ප්‍රභින්න රන් සම්මත කිහිපයක් පවතියි. පළමුව, රන් කාසි සම්මතය , සංසරණය වන්නාවූ රන් කාසි හා බැඳී පවතින මූල්‍ය ඒකකයක් සහිත ක්‍රමයක් වන අතර, අගයෙහි ඒකකය අර්ථදැක්වෙන්නේ සංසරණය වන්නාවූ එක් රන් කාසියකට අනුරූපව හා අව-අගයක් සහිත ලෝහයකින් තැනුනු අතිරේඛ කාසි හා සුසංයෝගයෙනි.


ප්‍රවර්ගය:ජාත්‍යන්තර වෙළඳාම
ප්‍රවර්ගය:මූල්‍ය ප්‍රතිපත්ති
OpenSUSE ව්‍යාපෘතිය

The openSUSE ව්‍යාපෘතිය යනු openSUSE ලිනක්ස් බෙදාහැරීම නිපදවීමට, වැඩිදියුනු කිරීමට හා ලේඛන ගත කිරීම සදහාද එය ලෝකයේ අංක එකෙහි ලිනක්ස් බෙදාහැරීම බවට පත් කිරීමටද ආරම්භ කරන ලද ව්‍යාපෘතියකි..
ව්‍යාපෘතිය

The openSUSE ව්‍යාපෘතිය ප්‍රජා මූලික ව්‍යාපෘතියක් වන අතර Novell, AMD හා IP Exchange යන සමාගම් මගින් අනුග්‍රාහය ලබා දේ.. මෙහි ප්‍රධාන අරමුණ වන්නේ openSUSE සංවර්ධනය කිරීම තුලින් ලිනක්ස් සෑම තැනකම ප්‍රචලිත කිරීමයි. තවද openSUSE සේවා මගින් විවෘත කේත සදහා සැමට එකතුව ක්‍රියාකල හැකි පරිසරයක් නිර්මාණයද මෙහි අරමුණවේ.
මෙය නිදහස් ම්රුදුකාංගයක් නිසා අවශයය ඕනෑම අයෙකුට සහභාගී විය හැකි අතර භාෂා පරිවර්තනය, විකි පරිවර්තනය, බෙදාහැරීම, rpm පැකේජ සංවර්ධනය, දෝෂ වාර්ථා කිරීම හෝ නව අංග වාර්තාකිරීම වැනි දෑ මගින් මේ සදහා සහාය විය හැක.
ප්‍රධාන අරමුණු

openSUSE guidelines මගින් මෙම ව්‍යාපෘතියේ අරමුනූ හා එහි කලමනාකරණය පිලිබද විස්තර කරයි.

openSUSE ව්‍යාපෘතියේ අරමුණු වන්නේ, :

* openSUSE වඩාත්ම පහසු හා අන් අයට ලබා ගත හැකි වඩාත්ම භාවිතාවන නිදහස් විවෘත කේත පදනම කිරීම.
* openSUSE ලෝකයේ හොදම ලිනක්ස් බෙදාහැරීම බවට පත් කිරීම සදහා විවෘත කේත සදහා සහාය ලබා දීම.
* පැකේජ සැකසීම සැමට විවෘත කිරීම තුලින් openSUSE ලිනක්ස් හැකර්වරුන් හා සංවර්ධකයන් හි තේරීම බවට පත්කිරීම.
* වැඩිම පැකේජ ගණනක් ලබාදෙන සරලතම ලිනක්ස් බෙදාහැරීම බවට පත්වීම.
ක්‍රියාකාරකම්

සෑම සතියකම openSUSE ව්‍යාපෘතිය ප්‍රවෘති පත්‍රයක් ප්‍රකාශයට පත් කරන අතර එහි ව්‍යාපෘතිය හා සම්බන්ධ වාර්තා හා බෙදාහැරීම් හා සාමාජිකයින් සමග සාකච්චා පල කරනු ලබයි. එය ජර්මන්, Spanish, ජපන්, චීන, රුසියානු, පෝලන්ත, පෘතුග්‍රීසී හා ඉන්දුනීසියානු යන භාෂාවලට පරිවර්තනය කරනු ලැබේ.

2008 මැයි මාසයේ openSUSE ව්‍යාපෘතිය මගින් lizards.opensuse.org බ්ලොග් සදහා වූ පද්ධතිය ආරම්භ විය.
See also

*openSUSE
*SUSE ලිනක්ස් බෙදාහැරීම්
External links

*openSUSE ව්‍යාපෘතියේ මුල් පිටුව
References
හම්බන්තොට පරිපාලන දිස්ත්‍රික්කය

හම්බන්තොට දිස්ත්‍රික්කය ශ්‍රී ලංකාවේ දකුණු දිග මුහුදු තීරයේ පිහිටා ඇති දිස්ත්‍රික්කයකි. වර්ග කිලෝ මීටර 2593 ක වපසරියකින් යුක්ත මෙම දිස්ත්‍රික්කය තරමක් වියලි කලගුනයකින් යුක්තය. දිස්ත්‍රික් අග නගරය හම්බන්තොට නගරය වන අතර පරිපාලන ගොඩනැගිලි මෙහි පිහිටා ඇත. මිට අමතරව තංගල්ල, අම්බලන්තොට, තිස්සමහාරාමය, මිද්දෙනිය හා බෙලිඅත්ත ප්‍රධාන නගර ප්‍රධාන වේ.

ශ්‍රී ලංකාව නිදහස ලැබීමෙන් පසු නව සංවර්ධන වැඩ පිලිවෙලවලට පෙර හම්බන්තොට කෘෂිකාර්මික දිස්ත්‍රික්කයක් වූ අතර , හෙන ගොවිතැන දිස්ත්‍රික්කයට සුවිශේෂී භාවිතාවක් විය. මිට අමතරබ වී වගාව බෙහෙවින් පැතිරී පවතින අතර පොල් වගාව මෙන්ම තේ වගාවද දිස්තිරික්කය තුල දැකිය හැක.

හම්බන්තොට රජයේ උප ඒජන්ත ලෙස කටයුතු කරන ලද ලෙනාඩ් වුල්ෆ් මහතා විසින් රචිත බැද්දේගම කෘතිය හම්බන්තොට ජනතාව , භුමිය හා ඔවුන්ගේ ගැටළු මානව විස්තර කරයි.
ඉතිහාසය

ජනගහනය

මුළු ජනගහනය ( 2011 දි) 596,617 වන අතර ඔවුන්ගෙන් වැඩි ප්‍රතිශතයක් (96.76%) බොද්ධයෝ වෙති.
ජාතිය අනුව ජනගහන තොරතුරු ( 2011 )

* සිංහල 579,032
*ශ්‍රී ලංකා දෙමළ 2,111
*ඉන්දියානු දෙමළ 136
*ශ්‍රී ලංකා යෝනක 6,556
*මැලේ 8,210
*බර්ගර් 138
*ශ්‍රී ලංකා චෙට්ටි 7
*භාරත 2
*වෙනත් 425
*එකතුව 596,617
භූගෝලීය පසුබිම
දේශගුණය

ආර්ථිකය

සංචාරක ආකර්ෂණ

පරිපාලන ව්‍යුහය
ප්‍රාදේශීය ලේකම් කොට්ඨාස

හම්බන්තොට දිස්ත්‍රික්කයේ ප්‍රාදේශීය ලේකම් කොට්ඨාස ගණන 12කි එනම්.

* අම්බලන්තොට ප්‍රාදේශීය ලේකම් කොට්ඨාසය
* අඟුණුකොළපැලැස්ස ප්‍රාදේශීය ලේකම් කොට්ඨාසය
* බෙලිඅත්ත ප්‍රාදේශීය ලේකම් කොට්ඨාසය
* හම්බන්තොට ප්‍රාදේශීය ලේකම් කොට්ඨාසය
* කටුවන ප්‍රාදේශීය ලේකම් කොට්ඨාසය
* ලුණුගම්වෙහෙර ප්‍රාදේශීය ලේකම් කොට්ඨාසය
* ඕකේවෙල ප්‍රාදේශීය ලේකම් කොට්ඨාසය
* සූරියවැව ප්‍රාදේශීය ලේකම් කොට්ඨාසය
* තංගල්ල ප්‍රාදේශීය ලේකම් කොට්ඨාසය
* තිස්සමහාරාම ප්‍රාදේශීය ලේකම් කොට්ඨාසය
* වලස්මුල්ල ප්‍රාදේශීය ලේකම් කොට්ඨාසය
* වීරකැටිය ප්‍රාදේශීය ලේකම් කොට්ඨාසය
හම්බන්තොට දිස්ත්‍රික්කය තුල පිහිටා ඇති නගර

මහ නගර සභා

*හම්බන්තොට
නගර සභා

*තංගල්ල
වෙනත් නගර

*අම්බලන්තොට
*බෙලිඅත්ත
*තිස්සමහාරාමය
*මිද්දෙනිය
*අඟුණුකොළපැලැස්ස
*වලස්මුල්ල
*වීරකැටිය
*රන්න නගරය
වෙනත් කරුණු

*ශ්‍රී ලංකා ජනලේඛන හා සංඛ්‍යාලේඛන දෙපාර්තමේන්තුවේ නිල වෙබ් අඩවිය

*ශ්‍රී ලංකා ජනලේඛන හා සංඛ්‍යාලේඛන දෙපාර්තමේන්තුවේ නිල වෙබ් අඩවිය
{| class="toc" border="0" style="width:50%; font-size:90%"
|-
! colspan="8" style="background:#629BAB; color:white; font-weight:bold" | හම්බන්තොට දිස්ත්‍රික් ජනගහනය
|- style="text-align:center; font-weight:bold;"
! style="background:lavender; width:10%" | මුළු පුද්ගලයින් ගණන
! style="background:lavender; width:10%" | බොද්ධ
! style="background:lavender; width:10%" | හින්දු
! style="background:lavender; width:10%" | මුස්ලිමි
! style="background:lavender; width:10%" | ක්‍රිස්තියානි
|-
| 596617
| 577284
| style="text-align:right;"| 1243
| style="text-align:right;"| 15163
| style="text-align:right;"| 1098
|-
ආශ්‍රිත ලිපි

* ශ්‍රී ලංකාවේ පරිපාලන දිස්ත්‍රික්ක
* ශ්‍රී ලංකාවේ පළාත්
මූලාශ්‍ර

*ශ්‍රී ලංකා ජනලේඛන හා සංඛ්‍යාලේඛන දෙපාර්තමේන්තුවේ නිල වෙබ් අඩවිය
ගිරය

ගිරය යනු අතීත පරම්පරාවන් අතර බහුල ලෙස භාවිතයට ගැණුනු, සරල ගෘහීය මෙවලමකි. එය කැපෙන තලය සහිත උඩු අත හා උඩු අත හැපෙන යටි අත යන දෑතින්ද, ඒ දෙක එකිනෙක සම්බන්ධ කරන කවාකාර හිසකින්ද සමන්විත වේ. ගිරය එකල බුලත් තට්‌ටුවක අනිවාර්යයෙන්ම දැක ගත හැකි වූ සුලභ මෙවලමක් විය.
ගිරාකැත්ත යනු ලංකාවේ අනෙක් ප්‍රදේශ වල අසන්නට නොමැති නමුත් ජන වහරට අනුව දඹදෙණිය රාජධානිය කාලයේදී පාවිච්චි කල උපකරණයක් ය. එකල තිබූ වැවක සොරොව්ව මැරුණු ආඳෙකූගෙන් හිරවීම නිසා ජල ගැලීමක් ඇති වී ඇත.එවිට වීර පුද්ගලයෙක් ගිරාකැත්ත නම් උපකරණයක් සදා ජලයේ කිමිදී අවහිරය කපා ඇත.කලින් සකස් කල ලීවරය ක්‍රියාත්මක නොවූයෙන් ඔහු ද ජලය සමග ගසා ගොස් ඇත. එම ගිරය හමුවූ ස්ථානය අද 'ගිරාකැතිකුඹුර'නමින් හැදින්වේ.
නම

ගිරය යන නම තැනීමට මුල්වී ඇති "ගිර" යන වදන අරුත් කීපයක්‌ ගෙන දෙයි. කන්ද, දිසාව, උස, කැපුම් උපකරණය වැනි අදහස් රැසක්ම ඉන් හඟවයි. ගිරයේ හිස ඇතුළු සම්පූර්ණ හැඩය, ගිරවා (පක්‍ෂියා) සිහිගන්වයි.
බිහිවීම

මිනිසා විසින් ලෝහ සොයා ගැනීමත් සමග නිපදවනු ලැබූ විවිධ මෙවලම් අතුරින් බිහිවූ තවත් එක් මෙවලමක්‌ ලෙස ගිරය සැළකේ. භාවිත කරනු ලබන අරමුණ අනූව ගිරය වානේ, යකඩ, තඹ, පිත්තල, රන්, රිදී වැනි ලෝහ වර්ග වලින් නිමැවුණි.

තවත් විශ්වාසයකට අනූව ගිරය යනු සක්දෙවි විසින් මවනු ලැබූ මෙවලමකි.
භාවිතය

පුවක් ගෙඩිවල ලෙල්ල ඉවත් කිරීමටත්, වියළි හා අමු පුවක්‌ මදය කපා ගැනීමටත් ගිරය බහුලව භාවිතා කරයි. එසේම දේශීය වෙදකම තුල නොයෙකුත් ඖෂධ වර්ග කපා ගැනීමටද ගිරය භාවිතා වේ. දෙවියන්ගේ ලෙඩ ඇති වූ විට කුඩා ගිරයක් අතේ එල්ලීමේ සිරිතක්‌ද පවතී.
ගිර වර්ග

පොඩි ගිර

ආභරණයක් ලෙස ගෙල පැළඳීම සඳහා රන්, රිදී, තඹ, පිත්තල වලින් තැනූ ගිර.
වැලකුම් ගිර

තනිකම් දෝෂ, කළු කුමාර දෝෂ වැනි දේ වැළැක්වීම සඳහා ගැහැණු දරුවන්ගේ ඉඟ පැළඳීමට තැනූ ගිර.
පත්තිනි ගිරය

විවාහ චාරිත්‍රවලදී මනාලියගේ මවට පිරි නමන කිරිකඩසේලයේ ගැට ගසන ගිරය.
කුමාරිහාමි ගිර

කාන්තාවන් කොන්ඩ බැඳිමට යොදා ගත් ගිර.
ජන වහර

"ගිරයට අසු උන පුවක්‌ ගෙඩිය වගේ" වැනි ජන වහරයන් ගිරයේ සාමාජයීය බලපෑම් හඟවයි.
දේශීය සංස්කෘතිය තුල

යන්ත්‍ර මන්ත්‍ර ගුරුහරුකම්, ශාන්තිකර්ම, කොඩිවිණ කැපීම ආදී කටයුතු වලදී කිරීමේදී දෙහි කපමින් දෝෂ පහ කරවීමට උපයෝගී කරගන්නා ආයුධයක් ලෙස ගිරය සමාජ සංස්කෘතිය තුල භාවිතා වේ.

එසේම ඇදුරෙකු විසින් ආතුරයෙකුගේ හිසේ සිට දෙපතුල දක්වා ගෙන ගොස් විසි කර දමන ගිරය, භූමියෙහි පතිත වන දිශාව අනූව නිමිති ශාස්‌ත්‍ර කීමද, එකල ජන සමාජය තුල දැකගත හැකිවූ ගිරය හා බැඳි විශේෂ අංගයක් විය.
ආශ්‍රිත ලිපි

* හුණු කිල්ලෝටය
ආශ්‍රිත
සිම් කාඩ් පත

thumb| නෝකියා 6233 තුල එහි විද්‍යුත් සම්බන්ධකයන් යාබදව තබා ඇති සිඟිති-සිම් කාඩ් පතක්.
ජංගම දුරකථන උපකරණයක් ( ජංගම දුරකථන සහ පරිගණක වැනි) භාවිතා කරන ග්‍රාහකයෙකු හඳුනාගැනීම සඳහා, ඉවත් කළ හැකි සිම් කාඩ් පතක් තුල ඇති ග්‍රාහක අනන්‍යනතා මොඩියුලය (සිම්) තුල ග්‍රාහක-සේවා යතුර (IMSI) සුරක්ෂිත ලෙසින් ගබඩා කර තැබෙයි. හුදෙක් එක් ජංගම දුරකථනයක් වෙතින් සිම් කාඩ් පත ඉවත් කොට එය වෙනත් ජංගම දුරකතනයක් හෝ පළල්කලාප දුරකථන උපකරණයක් හෝ තුල බහාලීම තුලින් පමණක්, දුරකථන උපකරණ මාරුකිරීමට, සිම් කාඩ් පත විසින් ග්‍රාහකයන්ට අවකාශ සලසයි.

සිම් කාඩ් පතක් තුල, එහි අනන්‍ය අනුක්‍රමික අංකය, ජංගම දුරකථන ග්‍රාහකයා පිළිබඳ ජාත්‍යන්තර ලෙසින් අනන්‍ය අංකයක් (IMSI), ආරක්ෂණ සත්‍යාපන සහ කේතාංකන තොරතුරු, පෙදෙසි ජාලය ආශ්‍රිත තාවකාලික තොරතුරු, ග්‍රාහකයා හට ප්‍රවේශය විය හැකි සේවාවන් ලැයිස්තුවක් සහ මුරපද දෙකක් (සාමාන්‍ය භාවිතය සඳහා PIN සහ වැලකුම් ඉවත් කෙරුම සඳහා PUK) අඩංගු වෙයි.

සිම් කාඩ් පත් සම්මත ප්‍රමාණ තුනකින් ලබාගත හැක. පළමුවැන්න ක්‍රෙඩිට් කාඩ් පතක (85.60 මිමී × 53.98 මිමී x 0.76 මිමී) ප්‍රමාණය ගනියි. නවතම, ඉමහත් ජනප්‍රිය සිඟිති අනුවාදය එම ඝනකමම සහිත වුවද, 25 මිමී දිගක් සහ 15 මිමී පළලක් සහිතව, එහි එක් කොණක් ලෝපනය (සපරම් කිරීම) කර ඇත්තේ වැරදි ඇතුළු කිරීම වැලැක්වීමට‍ය. 3FF හෝ ක්ෂුද්‍ර-සිම් ලෙස හැඳින්වෙන නවීනතම මූර්තියෙහි මානයන් 15 මිමී × 12 මිමී ලෙසින් වෙයි. කුඩා ප්‍රමාණ දෙකෙහි කාඩ් බොහෝ විට සපයනු ලැබන්නේ, කුඩා කාඩය ප්ලාස්ටික් සබැඳි කිහිපයක් භාවිතයෙන් නියමිත ස්ථානයෙහි රඳවමින් පූර්ණ-ප්‍රමාණ කාඩයක් නිමවමිනි; කුඩා ප්‍රමාණ සිම් භාවිතා කරන උපකරණයක් තුල භාවිතා කිරීමට මෙය මහත් පහසුවෙන් කඩා වෙන් කර ගත හැක.

පළමු සිම් කාඩ් පත 1991 දී තනන ලද්දේ මියුනික්හී යස පත් (ස්මාට් කාඩ් පත්) නිවැවුම්කරු ගෙයිසෙකේ සහ ඩෙව්රියන්ට් විසින් වන අතර, ෆින්ලන්ත නොරැහැන් (වයර්ලස්) ජාල ක්‍රියාකරු රේඩියෝලින්ජා වෙත හෙතෙම පළමු සිම් කාඩ් 300 අලෙවි කලේය.
ආශ්‍රිත
බාහිර සබැඳි

* ETSI ස්මාට් කාඩ් ස්ටෑන්ඩර්ඩ්ස් (102 221)
* GSM 11.11 - ස්පෙසිෆිකේෂන් ඔෆ් ද සබ්ස්ක්‍රයිබර් අයිඩෙන්ටිටි මොඩියුල් - මොබයිල් ඉක්විප්මන්ට් (SIM - ME) ඉන්ටර්ෆේස්.
* GSM 11.14 - ස්පෙසිෆිකේෂන් ඔෆ් සිම් ඇප්ලිකේෂන් ටූල් කිට් ෆො ද සබ්ස්ක්‍රයිබර් අයිබෙන්ටිටි මොඩියුල් - මොබයිල් ඉක්විප්මන්ට් (SIM - ME) ඉන්ටර්ෆේස්
* ITU-T E.118 - දි ඉන්ටර්නැෂනල් ටෙලිකොමියුනිකේෂන් චාජ් කාඩ්. 2006 ITU-T.
* ලර්න් එබවුට් සිම්


ප්‍රවර්ගය:Mobile phone standards
ප්‍රවර්ගය:Authentication methods
ප්‍රවර්ගය:Cryptographic hardware
ප්‍රවර්ගය:Smart cards
කොන්-ටිකි

කොන්-ටිකි යනු නෝර්වේජියානු ගවේෂකයෙකු සහ ලේඛකයෙකු වන තෝර් හෙයඩාල් විසින්, ශාන්තිකර සාගරය හරහා, දකුණු ඇමරිකාවේ සිට පොලිනීසියානු දිවයින් වෙත දිවුණු, ඔහුගේ 1947 ගවේෂණයේදී භාවිතා කල පහුර වෙයි. ඉන්කා හිරු දෙවි, විරාකෝචා අනුව යමින් මෙය නම් කර තිබූ අතර, "කොන්-ටිකි" යනු එම දෙවියාට භාවිතා කල පැරණි නමක් බව කියති. හෙයඩාල්ගේ වික්‍රමාන්විතයන් වාර්තාකෙරුණු ඔහු විසින් රචිත ග්‍රන්ථය සහ සම්මාන-ලාභී වාර්තා චිත්‍රපටය ද කොන්-ටිකි යන නම දරයි.
සමාලෝචනය

ප්‍රාග්-කොලොම්බසියානු කාලයන්හිදී දකුණු ඇමරිකාවේ ජනයා පොලිනීසියාව වෙක ගොස් ජනාවාස ඇති කල බව හෙයඩාල් ගේ විශ්වාසය විය. කොන්-ටිකි වෙත නැග හෙයඩාල් විසින් සිදු කල මෙම දේශාටනයෙහි අරමුණ වූයේ, එසේ සිදුකිරීම වැලැක්වීමට එම ජනයා හට කිසිදු තාක්ෂණික බාධාවන් නොතිබූ බව, එම මිනිසුන් හට එකල සපයා ගත හැකිවූ ද්‍රව්‍යයන් සහ ඔවුන් වෙත එකල තිබූ තාක්ෂණයන් පමණක් භාවිතා කරමින් පෙන්වා දීම විය. (ගුවන් විදුලි යන්ත්‍රයක්, ඔරලෝසු, සිතියම්, සෙක්ස්තන්තුවක්, හා ලෝහ පිහියා යන නවීන උපකරණ කිහිපයක් මෙම දේශාටනයෙහිදී රැගෙන ගිය නමුත්, මෙම ගමන සිදුකිරීමට පහුර ප්‍රමාණවත් බව ඔප්පු කිරීමට මේවා අමතර ලෙසින් පමණක් භාවිත වූ බව හෙයඩාල් ගේ තර්කය විය.)

කොන්-ටිකි ගවේෂණය සඳහා අරමුදල් සැපයුණේ, පුද්ගලික ණය වලට අමතරව, එක්සත් ජනපද යුද්ධ හමුදාව විසින් ප්‍රදානය කෙරුණු උපකරණ වෙතිනි. හෙයඩාල් සහ කුඩා කණ්ඩායමක් පෙරු රාජ්‍යය වෙත ගිය අතර, එහිදී, පෙරුවියානු බලධාරීන් විසින් සැපයුණු තටාකාංගන පහසුකම් උපයෝගී කොට ගෙන, ස්පාඤ්ඤ ආක්‍රමණික‍යන් විසින් වාර්තා කර තිබූ රූපසටහන් ආදර්ශනය කොට ගත් දේශීය ශෛලීයකට, බැල්සා ලී කඳන් හා අනෙකුත් දේශීය ද්‍රව්‍යයන් භා‍විතයෙන් පහුර තැනූහ. 1947 අප්‍රේල් 28 වන දිනදී සංචාරය ඇරඹුනි. 1947 අගෝස්තු 7 වන දිනදී, ටුවාමොටු දිවයින් හි රාරොයියා අසබඩ ගල්පරයක් වෙත එය හැපීයන තෙක්, හෙයඩාල් සහ සහචරයන් පස්දෙනා පහුර භාවිතයෙන් දින 101 පුරා සැතපුම් 4,300 කට වැඩි දුරක් ශාන්තිකර සාගරය හරහා ‍යාත්‍රා කලහ. නාවික පිරිස සාර්ථක ලෙස ගොඩබිමට සේන්දු වූ අතර සියළු දෙන නිරුපද්‍රිතව යලි පැමිණියහ.


ප්‍රවර්ගය:ප්‍රාග්-කොලොම්බසියානු අන්තර්-සාගර සම්බන්ධ
ප්‍රවර්ගය:රුවල් බෝට්ටු
ප්‍රවර්ගය:කෞතුගාරයන්හී සංරක්ෂණය කර ඇති යාත්‍රා
ප්‍රවර්ගය:පුරාතන සංචාරයන් ප්‍රතිකරණය
ප්‍රවර්ගය:ශාන්තිකර ගවේෂණ
ප්‍රවර්ගය:යාත්‍රා ගවේෂණ